OpenLLM-France/wikimedia huggingface dataset:
# Martxabaleta

Martxabaleta Aralar mendilerroan dagoen mendi bat da. Gañetako gailurretik gertu dago. Gañeta eta Martxabaleta artean, iparraldetik hegoalderako norantzan doan haran bat dago, non, hainbat artzai borda aurkitzen diren: Esnaurreta, Elusbeltz, Intzesao. Hegoekialderago geratzen da Uiduiko borda. Hemen ere, antzinako aztarnak daude.

## Irispideak

Ataun-San Martinen Arratetako haizpitartea gurutzatu eta Aralegiko lepora daroan bidea hartu behar da. Hemendik, Eniriora doan bidea jarraitu behar da, Sarastarriren magala igaroz. Baina, bigarren bihurgune itxian, Errekabeltzen goialdean, utzi egin behar da, haran txiki bat zeharkatzen duen bidezidor bat hartzeko, Esnaurretako borda eta Pikoetako mendatearen bila. Azken honetara heltzeko beharrik gabe, ezkerretatik igo behar da, Muñoa izeneko mendiaren tontorrera. Bertan dago Argarbia trikuharria. Hurrengo lepora jeitsiera egin, eta Martxabaleta mendiaren tontorreranzko azken igoera baino ez da geratzen.
Lizarrustitik, antzinako trenbidearen bidea hartu behar da, Lareoko urtegira heltzeko. Behin urtegian, inguratu egin behar da, denbora batez, Akaitz mendirantz doan bidetik jarraitzeko, eta, ondoren, ezkerretarantz hartu behar da, galtzadatik, Baiarrateko pasabidera igotzeko. Pasabidea gurutzatu ondoren, non, osin bat dagoen, iparmendebalderantz hartu behar da Napar Iturriatik, Eniriorantz doan bidera irteteko. Hau gurutzatu ondoren, Ataun-San Martinetik doan bidearekin batzen da, Pikoetarantz daroan haran inguruan.
Iparraldeko aurpegitik, Zaldibiatik abia daiteke, Arkakako ur gordailuetarantz doan bidea hartuz. Hemendik, iparmendebalderantz igo behar da, Almitzeta bordarantz. Borda honetarantz heldu gabe, ibitik igarotzen da labarra Pikoeta lepoaren bila. Hemendik, berehala heltzen da tontorrera, igoera leunean, eskuinetara.

## Inguruko tokiak

* Muñoako trikuharria
* Jentilarri trikuharria
* Argarbiko trikuharria
* Aranzadi trikuharria

## Kanpo estekak

* (Gaztelaniaz): Elisa Belauntzaran: "Pikuta: el balcón de los gentiles", Diario Vasco, 2023/04/29.
* Datuak: Q12263184
# Martxe Arana

Martxe Arana Garziaetxabe (Aretxabaleta, 1943) Gipuzkoako margolaria da.

## Biografia

Familiak Txoko taberna izan zuen Aretxabaletan. Gaztetan Fagor lantegian lan egiten zuen bitartean hasi zen margolaritza klaseak hartzen eta ondoren Madrilera joan zen ikasketak jarraitzera eta hainbat instituziotan aritu zen, Peña akademian, Arte eta Ofizio eskolan eta Arte Ederren Zirkuluan ere egon zen. Hainbat ikastaro ere egin zituen; Jose Antonio Fermin Gorosabelekin grabatua, Myriam Gesalagarekin serigrafia eta Pilar Soberónekin diziplina anitzeko tailerra. Madriletik itzuli zenean Julio Galarta eta Migel Okinarekin margotzera ateratzen zen inguruko txokoetara. Ordurako Arrasaten bizi zen, senarrarekin batera Arrasate Hotela eramaten baitzuen.
1980. hamarkadan lehiaketa ugaritan hartu zuen parte eta hainbat sari irabazi zituen. Garai hartan hasi zen erakusketak egiten eta gaur egun ere jarraitzen du.
2003an senarra jubilatu zen eta Donostiara joan ziren bizitzera. Ez du ordea harremanik galdu Aretxabaletarekin eta azken urteotan hainbat erakusketa egin izan ditu Debagoienan.

## Lanen deskribapena

Arte figuratibo ebluzionatua egiten duela esaten du. Aranaren lanetan paisaiak, bodegoiak, barneko irudiak eta loreak nagusitzen dira. Asko atsegin du aire librean margotzea, olioz edota gouachez, eta era azkar horretan garatu du margotzeko teknika. Lanak oso koloretsuak dira, kolore bizikoak gainera. Matisseren influentziak ikusten zaizkio.
Aretxabaletan eta Arrasaten bizi izan zen garaitik loreen koadroak eta tenperaz egindakoak gogoratzen ditu. Bere garai askeena izan zela dio.

## Sariak

Honako sari hauek jaso izan ditu bere ibilbidean:
* Fundación Laboral del INI de Madrid
** 3. domina (1981)
** Akzesita (1982)
* Zalduondoko Aire libreko lehiaketa (1983)
* Arrasateko Aire libreko lehiaketa (1988)
* Eibarko Aire libreko lehiaketa (1990)
* Donibane Lohitzuneko Salon des Independants
** Epaimahaiaren saria (2011)
** Aipamena (2010, 2012)

## Erreferentziak

* ↑ «Arechavaleta o Aretxabaleta» www.xn--pateandoespaa-tkb.es (Noiz kontsultatua: 2022-02-05).
* ↑ (Ingelesez) «ABC Network - ABC.com» ABC (Noiz kontsultatua: 2024-07-03).
* 1 2 3 4 (Gaztelaniaz) Gipuzkoa, Noticias de. «“Para mí la pintura es una forma de vivir; me siento bien cogiendo el pincel, así que mientras pueda seguiré pintando”» www.noticiasdegipuzkoa.eus (Noiz kontsultatua: 2022-02-05).
* ↑ «Martxe Arana: "Koloreak eta argia dituzten paisaiak bilatzen ditut" - Debagoiena» Goiena.eus (Noiz kontsultatua: 2022-02-05).
* ↑ «Martxe Arana: Inicio» Martxe Arana (Noiz kontsultatua: 2022-02-05).
* ↑ «Arana, Martxe - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-02-05).
* ↑ «Martxe Arana» www.martxearana.com (Noiz kontsultatua: 2022-02-05).

## Kanpo estekak

* Martxe Aranaren webgune ofiziala
* Martxe Aranaren bloga
* Datuak: Q110820411
# Martxel Rodriguez Etxabide

Martxel Rodríguez Etxabide (Lesaka, Nafarroa Garaia, 1990) Dantzari eta koreografo nafarra da.
Fisikan graduatu zen Euskal Herriko Unibertsitatean (EHU), non, horretaz gain, Irakaskuntzan aritzeko masterra eskuratu baitzuen. Nolanahi ere, laster bideratu zuen bere ibilbide profesionala dantzaren mundurantz, Dantzaz Konpainia izeneko taldearekin (2013). Han zenbait koreograforekin lan egin zuen: besteak beste, Itzik Galili, Jone San Martin, Paolo Mohovich eta Lukas Timulak-ekin. Black Box Dance Company talde daniarrean sartu zen (2014), eta konpainia horren Marie Brolin-Tani zuzendariarekin lan egin. Konpainia horretan goi mailako koreografoekin topatu zen; hala nola, Tim Rushton eta Edhem Jesenkovic-ekin. Israelera joan zen bere prestakuntza osatzera eta, ondoren, Oskara proiektuan sartu. Valentziako Erkidegoko Premis de les ArtsEsceniquesen, dantzari onenaren sarirako proposatu zuten (2019). Urte horretan berean, Kultura Kudeaketako masterra lortu zuen Kataluniako Universitat Obertan. Gainera, 2016tik aitzina, freelance dantzari gisa lan egiteaz gain, bere konpainia zuentzen du, Led Silhouette izenekoa eta egoitza Lesakan duena; talde horretan, Jon Lópezekin batera, etapa berri bati ekin dio, konpainiaren sortzaile eta zuzendarikide gisa.

## Kanpo estekak

* https://www.culturanavarra.es/uploads/files/MARTXEL%20RODR%CDGUEZ%20ETXABIDE%20eus.pdf
* https://www.eitb.eus/eu/telebista/programak/biba-zuek/bideoak/osoa/8202943/martxel-rodriguez-dantza-garaikidea-identitatea-transmititzeko-estilo-bat-da/
* https://www.baluarte.com/cas/actualidad/el-premio-a-la-promocion-del-talento-artistico-se-entrega-esta-tarde-en-baluarte-1&olimit=8
* Datuak: Q113452384
# Martxate

Martxate Nafarroa Garaiko mendia da, 1403 metro ditu eta Abodiko mendilerroan kokatuta dagoena.

## Erreferentziak

* ↑ Gailurraren izena: Martxate (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Martxate (Mendikat)

## Ikus, gainera

* Euskal Herriko mendiak
* Nafarroako mendien zerrenda

## Kanpo estekak

* luberri.net webgunean
* Datuak: Q56704947
# Martxea albokagaz

Martxea albokagaz (euskara batuan Martxa albokarekin) Maurizia Aldeiturriaga panderojole eta abeslaria, Leon Bilbao albokalaria, Bonifazio Arandia Fasio trikitilaria eta Basilio Undagoitia trikitilariaren abesti herrikoi bat da.

## Kanpo estekak

* Martxea albokagaz abestia entzungai. Youtube.com
* Datuak: Q12263183
# Martxa analitiko

Martxa analitikoa erreakzio kimikoen bitartez ioi inorganikoak disoluzioetan identifikatzeko prozesu tekniko eta sistematikoa da. Prozesu tekniko hori eragiketa (erreakzio) sinple batzuen serie bat egitean datza, eta erreakzio horien produktuek ezaugarri bereziak izaten dituzte: gatz edo konposatuak sortzen dira, kolore berezia dute... eta ezaugarri karakteristiko horiei esker identifikatzen dira ioiak.

## Kanpo estekak

* Datuak: Q36710
# Martxel Mariskal

Martxel Mariskal Balerdi (Hondarribia, Gipuzkoa, 1964ko abenduaren 26a) musikari eta idazlea da.

## Ibilbidea

Soziologian lizentziatua eta Magisteritzan tituluduna, irakasle lanetan aritu da bai Euskal Herrian zein Estatu Batuetan.
Hainbat musika taldeentzako abestiak idatzi izan ditu, besteak beste, Lisabö, Beti Mugan, Sagarroi, Dut, Izaera eta J.P. Lohian. Beti Mugan taldeko baxujolea eta kanta-idazlea izan zen.
2002an Me llamo Ezequiel y así será simpre eleberria argitaratu zuen, Hiru argitaletxearen eskutik. Urte batzuk beranduago, 2017an Azken zakatzak poema liburua argitaratu du.

## Lanak

* Me llamo Ezequiel y así será siempre (2012, Hiru argitaletxea)
* Azken zakatzak (2017, Susa)

## Erreferentziak

* ↑ Martxel Mariskal. (Noiz kontsultatua: 2017-09-19).

## Kanpo loturak

* Mariskal literaturaren zubitegian
* Azken zakatzak
* Datuak: Q40342251
# Marta Martianova

Marta Valerievna Martianova, errusieraz Марта Валерьевна Мартьянова, (Kazan, Errusia, 1998ko abenduaren 1a), eskriman aritzen den kirolari errusiarra da..
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen Floretea-taldeka kategorian, ROC ordezkatuz; Tokion,Frantziako taldearen (zilarrezko domina) eta Italiako taldearen (brontzezko domina) aurretik sailkatu zen ROCeko taldea. Kontuan izan Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten taldea: Inna Deriglazova, Larisa Korobeinikova, Marta Martianova eta Adelina Zagidullinak.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Emakumezkoa, Floretea-taldeka kategoria. |

## Erreferentziak

* ↑ «Marta Martianova» olympedia.org (Ingelesez)
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ "Marta Martianova" olympics.com (Gaztelaniaz)

## Kanpo estekak

* Datuak: Q52767972
* Multimedia: Marta Martyanova / Q52767972
# Marta Mendia

Marta Mendia Valencia (Burlata, Nafarroa Garaia, 1975eko maiatzaren 18a) atleta da, altuera jauzilari eta hirukoizlaria. Burlatan jaioa, eta getzetarra berez.
Gorako jauzian markarik onena 1,95 metrokoa (aire zabaleko pistan) eta 1.96 metrokoa (pista estalian) ditu, eta jauzi hirukoitzean 12,40 metro (aire zabaleko pistan).

## Ibilbidea

2002an Espainiako txapelduna izan ez ezik honako nazioarteko txapelketa nagusietan ere hartu du parte, tartean 2000 eta 2004ko Olinpiar Jokoetan:
| Urtea | Txapelketa | Herria | Emaitza |
| 2000 | Olinpiar Jokoak | Sydney (Australia) | Sail. |
| 2001 | Pista Estaliko Munduko Atletismo Txapelketa | Lisboa (Portugal) | 10.a |
| 2004 | Pista Estaliko Munduko Atletismo Txapelketa | Budapest (Hungaria) | 6.a |
| 2004 | Olinpiar Jokoak | Atenas (Grezia) | 10.a |
| 2005 | Pista Estaliko Europako Atletismo Txapelketa | Madril (Espainia) | 4.a |
| 2005 | Mediterraneoko Jokoak | Almeria (Espainia) | 3.a |
| 2007 | Pista Estaliko Europako Atletismo Txapelketa | Birmingham (Erresuma Batua) | 8.a |

## Erreferentziak

* ↑ Berria: Dominak garesti, eta finalak helburu

## Kanpo estekak

* (Ingelesez) Marta Mendia IAAFen
* Datuak: Q6774148
# Marta Meyer de Landó

Marta Meyer de Landó (Concepción, Paraguai, 1940ko apirilaren 25a - Asuncion, Paraguai, 2005eko azaroaren 10a) paraguaitar arkitektoa eta idazlea izan zen. Asuncion hiriko alaba kutun izendatu zuten Paraguaiko kulturari egindako ekarpenengatik. Lau liburu argitaratu zituen.

## Bizitza

Concepciónen jaio zen 1940ko apirilaren 25ean. Maribel Canillasen eta Pedro Meyerren alaba.
Saxonia auzoko República de Perú eskolan egin zuen lehen hezkuntzako ikasketak, eta bigarren mailakoak San Carlos lizeoan egin zituen, bietan urrezko domina lortuz. Bigarren hezkuntza, eskolarteko literatura, matematika eta latin lehieketatan saritua izan zen.
Asunciongo Unibertsitate Nazionalean (UNA) ikasitako arkitektoa izan zen, lanbide horretan arituz hil zen arte, tarteka kultura kudeaketarekin aldizkatuz.
1960ko irailaren 15ean Enrique Raúl Landó ingeniari eta arkitektoarekin ezkondu zen, eta harekin lau seme-alaba izan zituen: Bibi, Enrique, Jorge eta Claudia. Bere seme-alabetako bi ezagun bihurtu ziren telebistaren eta entretenimenduaren esparruan, Bibi eta Enrique, baita bere bilobetako bat ere, Paul kazetari eta youtuber ezaguna.
Paraguaiko Arkitektoen Elkarteko (APAR), Arkitektoen Foroko, Paraguaiko Idazleen Elkarteko (SEP), Paraguaiko Idazle Elkartuetako (EPA) eta Cabildo Fundazioko kidea izan zen. Mendeurreneko Klubeko Kultura Batzordeko kidea izan zen.

## Liburuak

* Vivencias y Otras Cosas (ipuinak eta bizipenak, 1994ko iraila).
* Sin Maquillaje (ipuinak eta kontakizunak, 1998ko apirila).
* Tiempo de contar (Paraguaiko Emakumezko Idazle Bazkideak elkartekideek idatzitako narrazioa).
* Apostando a la Vida (hil osteko argitarapena, 2006)

## Kanpo estekak

* Datuak: Q70884907
# Marta Martínez Alonso

Marta Martínez Alonso (Madril, 1966) madrildar matematikaria da. 2020. urtetik, IBM Europa, Ekialde Ertaina eta Afrikako zuzendari nagusia da, lehen emakumea lan hori betetzen. Espainiako Matematikako Errege Elkarteko ohorezko kidea da.

## Biografia

Martínez Alonso 1966. urtean jaio zen Madrilen. Madrilgo Complutense Unibertsitatean Matematika-zientzietan lizentziatu eta gero, Nafarroako Unibertsitateko IESE Business Schooleko goi-mailako enpresa-zuzendaritzako programa egin zuen.

## Lan ibilbidea

Martínez Alonso Hewlett-Packarden hamalau urtez lan egin zuen. 2003an IBMn hasi zen, Espainia eta Portugalerako komunikazio-sektoreko exekutibo gisa. 2006. urtetik, IBM SPGIko Salmenta erakundeko presidenteordea izan zen, eta merkataritza-jardueraz eta IBMk bezero nagusiekin duen harremanaren arduraduna da. 2008. urtean IBMren Ameriketako Estatu Batuetako egoitza nagusian izan zen, mundu mailako Azpiegitura Zerbitzuen Salmenten lehendakariorde lanetan. 2012ko urtarriletik, IBM Global Technology Services España, Portugal, Grezia eta Israelgo (IBM SPGI) zuzendari nagusia izan zen.
2018an, Asturiasko Printzesa Sarietako Ikerkuntza Zientifiko eta Teknikoko epaimahaikide izan zen.
2020ko uztailean, IBMko zuzendari nagusia izendatu zuten Europa, Ekialde Hurbil eta Afrikarako, kargu hori bete duen lehen emakumea izanda.

## Bizitza pertsonala

Martínez Alonso ezkonduta dago eta hiru seme-alaba ditu.

## Sariak eta aintzatespenak

* 2016. urtean, Martínez Alonso Espainiako Matematikako Errege Elkarteko ohorezko bazkide izendatu zuten.
* 2019an Urteko Zuzentarauaren MC saria irabazi zuen.
* 23. edizioan ere jaso zuen Espainiako Federazioak emandako Zuzendari, Exekutibo, Profesional eta Enpresaburuen Zuzendaritza Saria.

## Erreferentziak

* ↑ Jiménez, Marimar. (2020-07-01). IBM pone al frente de la filial española a Horacio Morell, mientras Marta Martínez asume la dirección de EMEA. .
* ↑ Goula, Jordi. (18 de marzo de 2015). «Marta Martínez: "Queremos potenciar la computación cognitiva en España"» La Vanguardia.
* ↑ «Poder femenino: las jefas del negocio digital en España» www.kippel01.com.
* ↑ «Matins Esade amb Marta Martínez, presidenta d'IBM» Web ESADE 18 Març 2015.
* ↑ «Insights, Marta Martínez Alonso» The Economist.
* ↑ «Martínez Alonso: "La inteligencia artificial ayuda al ser humano, no lo sustituye"» www.lne.es.
* ↑ Herrán, Marga. (2020-07-02). «Marta Martínez: nueva directora de IBM para Europa %%page%% %%sep%% %%sitename%%» Forbes España.
* ↑ Ropero, Javier García. (2013-01-11). «La lógica de las matemáticas» Cinco Días.
* ↑ «Mujeres españolas que sí han roto el techo de cristal en un sector que es punta de lanza» Tu otro diario 2018-03-08.
* ↑ López, Nerea Diez. (8 de junio de 2020). «Socios y Socias de Honor de la RSME 2016» Real Sociedad Matemática Española.
* ↑ RedaccionMCP. (27 de noviembre de 2019). «Premios MC 2019 «Directiva del año»: Marta Martínez» MuyComputerPRO.
* ↑ Marta Martínez Alonso – MujerEmprendedora. .

## Kanpo estekak

* 2015ean artxibatutako biografia, IBMren webgunean
* Datuak: Q20009575
# Marta Luna

Marta Luna Iriarte (Iruñea, 1992ko maiatzaren 29a) nafar futbolaria da, atzelari moduan aritzen dena. Bere kirol ibilbidean, Lagunak Kirol Elkartean, Indianako Valparaiso Crusadersen eta Levante Unión Deportivan izan da.
# Marta Maggetti

Marta Maggetti (Cagliari, 1996ko urtarrilaren 10a) italiar kirolaria da, RS:X eta iQFoil klaseetan belan lehiatzen dena. [1]
Udako bi Olinpiar Jokotan parte hartu zuen, eta urrezko domina bat lortu zuen Parisen 2024ko Udako Olinpiar Jokoetan, iQFoil klasean, eta laugarren lekua Tokion 2020ko Udako Olinpiar Jokoetan, RS:X klasean. [1][2]
2022ko IQFoil Munduko Txapelketan urrezko domina bat irabazi zuen.

## Nazioarteko palmaresa

iQFoi
Udako Olinpiar Jokoak
Urtea
Tokia
Domina
Proba
2024
París  Frantzia
01 !
iQFoil
Munduko txapelketa IQFoil|
Urtea
Tokia
Domina
Mota
2022
Brest  Frantzia
01 !
iQFoil :

## Erreferentziak

* ↑ «Marta Maggetti» Federación Internacional de Vela.

## Kanpo estekak

* Datuak: Q107664236
# Mansempuy

Mansempuy (frantsesez eta ofizialki: Mansempuy) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 84 biztanle zituen.

## Demografia
### Biztanleria

2007an Mansempuy udalerrian erroldatutako biztanleak 76 ziren. Familiak 25 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 4 seme-alabarik gabeko familiak ziren eta 13 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 35 etxebizitza zeuden, 29 familiaren etxebizitza nagusia ziren, 2 bigarren erresidentzia ziren eta 3 hutsik zeuden. 31 etxeak ziren eta 2 apartamentuak ziren. 29 etxebizitza nagusietatik 24 bere jabearen bizilekua ziren, 3 alokairuan okupaturik zeuden eta 2 doan lagata zeuden; 2 etxek bi gela zituzten, 1ek hiru zituen, 7 etxek lau zituzten eta 19 etxek bost zituzten. 6 etxek euren parking plaza propioa zuten azpian. 21 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Mansempuy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 4 | 70-74 | 0 |
| 0 | 65-69 | 4 |
| 0 | 60-64 | 0 |
| 4 | 55-59 | 4 |
| 0 | 50-54 | 0 |
| 0 | 45-49 | 4 |
| 0 | 40-44 | 0 |
| 4 | 35-39 | 0 |
| 0 | 30-34 | 0 |
| 12 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 47 ziren, horien artean 33 aktiboak ziren eta 14 inaktiboak ziren. 33 pertsona aktiboetatik 32 lanean zeuden (20 gizon eta 12 emakume) eta 1 langabezian (1 emakume eta 1 emakume). 14 pertsona inaktiboetatik 8 erretiraturik zeuden, 2 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra iturgina zen.
2000. urtean Mansempuy udalerrian 10 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1006369
* Multimedia: Mansempuy / Q1006369
# Mansat-la-Courrière

Mansat-la-Courrière (frantsesez eta ofizialki: Mansat-la-Courrière) Okzitaniako udalerri bat da. Administratiboki Frantziako Creuse departamenduan dago, Akitania Berria eskualdean. 2013an 102 biztanle zituen.

## Demografia
### Biztanleria

2007an Mansat-la-Courrière udalerrian erroldatutako biztanleak 88 ziren. Familiak 36 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren, 12 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 59 etxebizitza zeuden, 36 familiaren etxebizitza nagusia ziren, 18 bigarren erresidentzia ziren eta 5 hutsik zeuden. 58 etxeak ziren eta 1apartamentu bat zen. 36 etxebizitza nagusietatik 31 bere jabearen bizilekua ziren eta 5 alokairuan okupaturik zeuden; 2 etxek bi gela zituzten, 4 etxek hiru zituzten, 8 etxek lau zituzten eta 22 etxek bost zituzten. 30 etxek euren parking plaza propioa zuten azpian. 13 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Mansat-la-Courrière udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 8 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 8 | 65-69 | 4 |
| 0 | 60-64 | 8 |
| 4 | 55-59 | 0 |
| 0 | 50-54 | 4 |
| 0 | 45-49 | 0 |
| 4 | 40-44 | 4 |
| 0 | 35-39 | 4 |
| 4 | 30-34 | 0 |
| 4 | 25-29 | 4 |
| 0 | 20-24 | 0 |
| 8 | 15-19 | 4 |
| 4 | 10-14 | 4 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 58 ziren, horien artean 40 aktiboak ziren eta 18 inaktiboak ziren. 40 pertsona aktiboetatik 37 lanean zeuden (18 gizon eta 19 emakume) eta 3 langabezian zeuden (2 gizon eta 1 emakume). 18 pertsona inaktiboetatik 7 erretiraturik zeuden, 7 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.
2000. urtean Mansat-la-Courrière udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q176048
* Multimedia: Mansat-la-Courrière / Q176048
# Mansewood

Mansewood, Eskoziako gaeleraz: Mansewid, Eskoziako Glasgow hiriaren hegoaldean dagoen etxebizitza auzo bat da.

## Kanpo estekak

* Datuak: Q6751599
# Mansfeld

Mansfeld Alemaniako hiri-udalerri bat da, Saxonia-Anhalt estatuan. Azken zentsuaren arabera 8.432 biztanle zituen, 143,8 kilometro koadroko azaleran.

## Kanpo estekak

* Datuak: Q502926
* Multimedia: Mansfeld / Q502926